Отчаяна майка на две деца от Дупница не издържа на безпаричието и се нагълта с хапчета - новини от Бургас и региона
Отчаяна майка на ...
Отчаяна майка на две деца от Дупница не издържа на безпаричието и се нагълта с хапчета
09.02.2018 19:58:43
Млада жена от Дупница се опита да се самоубие с хапчета. Не могла да понесе безпаричието в семейството, парите не стигали за храна и дрехи на двете й деца, и тя, и съпругът й работели, но на минимална заплата. Всеки месец затъвали в дългове към кварталния магазин и приятели, от които взимали заеми, за да „закърпят” месеца. Вчера пристигнала и сметката за ток – 200 лв., и 34-годишната жена взела тежкото решение – изпила една шепа хапчета. Смесила антибиотик и лекарство за високо кръвно. Малко след това се строполила на пода пред очите на близките си, които потърсили лекарска помощ на тел. 112, пише struma.bg. С линейка жената е транспортирана до Спешен център. Включили я на системи, а след като се съвзела, жената си тръгнала, като не се съобразила с лекарското мнение, че трябва да остане няколко дни под лекарско наблюдение в болница. Просто заявила, че отива да си види децата.